Tailand bosh vaziri “yoqimsiz” savolga javoban jurnalistlarga antiseptik purkadi (video)

Ushbu holat videosi The Sun nashrining YouTube-kanalida e'lon qilingan.
“Tailand bosh vaziri Prayut Chan-Ocha vazirlar mahkamasidagi oxirgi o‘zgartirishlar haqidagi savollardan qochish uchun jurnalistlarga qo‘llarni dezinfeksiyalovchi vosita sepdi”, deb aytilgan videoga izohda.
Bosh vazirga jurnalistning hukumatda amalga oshirilishi mumkin bo‘lgan o‘zgarishlar haqidagi savoli yoqmagan. Shundan keyin u o‘zini qo‘pol tutib, zalda o‘tirgan jurnalistlarga antiseptik purkay boshlagan va ularga “o‘z ishlari bilan shug‘ullanishni” tavsiya qilgan. 
Ta'kidlanishicha, fevral oyida Tailand hukumatida uch vazir o‘z lavozimidan bo‘shatilgan.